محمد تقی مصباح یزدی

آیت اللہ تقی مصباح (اصلی نامتقی گیوه‌چی،  تها جبکہ آپ آیت اللہ محمد تقی مصباح یزدی کے نام سے معروف تھے آپ 31 جنوری'1934 میلادی میں ایران کے شہر یزد میں پیدا ہوئے۔ آپ نے ابتدائی اور اسلامی تعلیم یزد میں ہی مکمل کی اور اعلیٰ تعلیم حاصل کرنے کے لیے نجف اشرف تشریف لے گئے لیکن بعض وجوہات کی وجہ سے آپ کو نجف چھوڑ کر قم آنا پڑا۔آپ نے بانی انقلاب اسلامی ایران آیت اللہ سید روح اللہ خمینی، آیت آیت اللہ سید محمد حسین طباطبائی اور آیت اللہ شیخ محمد تقی بہجت جیسے عظیم اساتذہ سے کسب فیض کیا۔آپ درس و تدریس کے ساتھ پہلوی حکومت کے خلاف معرکہ آرائی میں بھی پیش پیش رہے، انقلاب سے پہلے آپ آیت اللہ جنتی، آیت اللہ بہشتی اور شہید قدوسی یجیسے بزرگ علماء کے ساتھ مدرسہ حقانی کے انتظامی اور تدریسی امور میں مشغول ہوئے اور تقریباً دس سال تک اس مدرسہ میں فلسفہ اور قرآنی علوم پڑھاتے رہے۔اسلامی انقلاب کی عظیم الشان کامیابی کے بعد آپ نے امام خمینی کے حکم سے کئی ادارے قائم کئے جن میں سے اہم ادارے ’’موسسہ در راہ حق‘‘، ’’دفتر ہمکاری حوزہ و دانشگاہ‘‘اور ’’بنیاد فرہنگی باقر العلوم ‘‘ ہے۔

اس کے علاوہ آپ امام خمینی تحقیقی و تعلیمی انسٹیٹیوٹ مؤسسہ آموزشی و پژوهش امام خمینی کے بانی اور سربراہ، مجلس خبرگان رهبری میں صوبہ خراسان رضوی سے منتخب رکن، سابق رکنشورای عالی انقلاب فرهنگی، رکن جامعہ مدرسین حوزہ علمیہ قم، سابق سربراہ شورای عالی عالمی اهل‌بیت اسمبلی اور حوزهٔ علمیهٔ قم کے اساتذہ میں سے بھی تھے۔ مصباح پائداری انقلاب فرنٹ جبهہ پایداری کے استاد اخلاق اور روحانی باپ سمجھے جاتے تھے۔ کچھ حلقے انہیں سخت گیر اور شدت پسند سمجھتے تھے اس کے علاوہ انہیں حزب اختلاف کے لیے متشدد نظریات رکھنے والے رہنما کی حیثیت سے بھی جانا جاتا تھا۔آپ اپنی تمام تر مصروفیات کے باوجود اسلامی فلفسہ، الہیات، اخلاق، تفیسر قرآن اور عقائد کے موضوع پر کئی معرکہ آرا کتابوں کے مصنف بھی تھے۔

وفات 
آیت اللہ محمد تقی مصباح یزدی نے 1 جنوری 2021 اس دنیا کو خیر باد کہہ دیا قابل ذکر ہے کہ آپ ایک طویل عرصہ سے معدے کے مرض میں مبتلا تھے۔

حوالہ جات 

1935ء کی پیدائشیں
2021ء کی وفیات
آیت اللہ
ایرانی آیت اللہ